En maskine til at rense roer blev onsdag transporteret fra Tyskland til Gårstrup Vestergaard ved Hjørring, for at vise interesserede landmænd, hvor nemt det er blevet at dyrke og håndtere den knoldede afgrøde. Men da maskinen skulle demonstreres foran de omkring 50 fremmødte landmænd virkede den ikke. Frosten havde ødelagt den. Hvor vellykket er en demonstration, når det, man skal demonstrere, ikke virker? - Det er selvfølgelig lidt uheldigt, men det er frosten der gør det, og vi kan jo ikke kontrollere vejret, forklarer Michael Støckler, Bioenergichef ved Videnscentret for Landbrug. Demonstrationen var arrangeret af Videnscentret for Landbrug for at overbevise de nordjyske landmænd om de mange fordele ved at dyrke roer frem for majs.

Referat:
Frosten stak en kæp i hjulet på en demonstration af en ny landbrugsmaskine.